laion/Wikipedia-Exotic huggingface dataset:
חסידות קאשיווקא - דויד הורודוק

חסידות קאשיווקא - דויד הורודוק היא חסידות ליטאית שנוסדה במאה ה-19. מייסדה היה רבי שמואל מקאשיווקא (אוקראינית: Кашівка), בדור הראשון היה מקום החצר בקאשיווקא ולאחר מכן התפצלה החצר בין קאשיווקא לעיירה דויד-הרדוק. החצר נכחדה בשואה. רבי שמואל נולד לרב מיכל גינזבורג. התגורר בקאשיווקא. נפטר בשנת תקע"ח. בדור השני, המשיכו את השושלת בניו; רבי יחיאל מיכל גינזבורג, היה חתנו של רבי משה (חותנו של רבי ישראל מרוז'ין, ראש ישיבה בברדיטשוב ובסוף ימיו רב בבוטושאן) ובזיווג שני חתן רבי יהודה מאיר משיפיטובקא. ניהל חצר בת חסידים רבים. חתניו היו רבי יצחק מנישכיז, רבי חיים מנחם העשל מזינקוב ורבי אברהם משיפיטובקא. בנו היה רבי שמואל השני מקאשיווקא, שהיה חתנו של הרב אהרן אב"ד פינטשוב וטורבין. הרב אהרן היה בנו של המהרא"ל צונץ וחתנו של רבי יוסף מאוסטילה. ידוע שכיהן בשנת תרנ"ב (1892). חתנו של ר' שמואל היה רבי יעקב יוסף מקונסטנטין. רבי זאב וולף גינזבורג, הוא אבי השושלת בעיירה דויד הורדוק. נפטר בשנת תרי"ט. בנו, רבי דוד גינזבורג, מילא את מקום אביו. נפטר בשנת תרכ"ה. בדור הרביעי ישב על כיסא האדמורו"ת, רבי ישראל יוסף גינזבורג, בנו של רבי דוד. תלמידו של מרדכי מטשרנוביל שהכתירו לאדמו"ר. רבי ישראל יוסף התפרסם מאוד בזמנו והיה נערץ אף על המתנגדים. בנה בית מדרש גדול והיה ידוע כמחולל מופתים. נפטר בערך בתרנ"ט (1899). בניו היו רבי זאב וולף ורבי אלתר. רבי זאב וולף (ר' וועלוולע) היה הממשיך המרכזי ורוב חסידי אביו הלכו אליו. היה מאריך בתפילה. נפטר בג' באדר א' תרפ"א (1921). בניו היו רבי אהרן ורבי משה יהושע. רבי אהרן גינזבורג מלונינץ, היה רב ואדמו"ר בלונינץ לשם הגיע בזמן מלחמת העולם הראשונה. היה מתמיד גדול ומפורסם ביופיו. נרצח בשואה עם כל משפחתו ותושבי העיירה. רבי משה יהושע גינזבורג מדויד הורודוק, בנו של רבי זאב וולף. למד בבחרותו בישיבת וולוז'ין. היה דרשן. נרצח בשואה. רבי אלתר גינזבורג, בנו של רבי ישראל יוסף וחתנו של רבי לוי יצחק מקאמין. היה חותנו של רבי שלמה גולדמן מזוויהל. את מקומו מילא בנו רבי לוי יצחק (ר' איציקל). רבי איציקל הרחיב את החסידות; נרצח בשואה. בנו של רבי איציקל, רבי זאב וולף גינזבורג כיהן כאדמו"ר בארצות הברית. צאצא נוסף של השושלת, רבי מרדכי, כיהן בלוצק. נפטר בשנת תרע"ו (1916) ואת מקומו מילא חתנו רבי אליעזר סאפיאן. רבי אלעזר היה למדן ואמר דברי תורה מפולפלים. בנו של רבי אלעזר, יצחק לייב היה ממנהיגי צעירי המזרחי בלוצק. יצחק אלפסי, החסידות, 1977, עמ' 96. ספר יזכור לקהילת פינסק עמ' 352, בספריית העיר ניו יורק. זיכרון טוב, י. לנדא, עמ' 94). ספר יזכור לקהילת לונינץ עמ' 86, בספריית העיר ניו יורק. ספר יזכור לקהילת לוצק תמונה 321 (317 בדפי הספר), בספריית העיר ניו יורק.
משען לחולה

משען לחולה או עמותת החסד הירושלמית היא עמותה לתמיכה בנזקקים בתחומים שונים. הארגון הוקם בשנת 1986, ובשנת 1990 נרשם כעמותה שעיקר פעילותה הוא תמיכה בנזקקים, לפי הצרכים והדרישות הנמצאות בשטח. צוות העמותה מעניק קשת רחבה של פתרונות לחולה, לגלמוד, ליולדת ולכל נזקק, מכל שכבות הגיל, העדות או המוצא, אשכנזים וספרדים (דבר שמקובל בכמה מוסדות חרדיים בעולם ובישראל). כנהוג במוסדות חרדיים רבים, לעמותת משען לחולה ישנו פרנס היום האחראי על שירותי העמותה וצורת ההנהלה ואחזקתה. חלק מרכזי בפעילות העמותה היא הכנת מאות ארוחות חמות ומזינות, במטבח הארגון, על ידי מתנדביו, אריזתן וחלוקתן עד לבית הנזקקים או החולים, והיולדות, בחינם, או במחיר סמלי, על פי נוהלי העמותה. פעילות נוספת מתבצעת, על ידי ביקור חולים בבתי החולים, במטרה לשמח חולים בבתי חולים שונים ברחבי ירושלים, וחלוקתם של מאות מאגדות של עוגות אישיות, ומיני מתיקה, לחולים, מבקריהם, ובני משפחותיהם. העמותה מפעילה מספר בתי תמחוי בירושלים, מלבד הארוחות החמות הנשלחות, לבתיהם של יולדות, חולים, גלמודים, קשישים בודדים, נפגעי פעולות איבה, במחיר סמלי למנה. העמותה מפעילה שני מועדוני יום לאוכלוסייה הבוגרת בירושלים הקרויים – מועדוני שיבה טובה. פעילות המועדון מעודדת קשישים וקשישות מכלל הגילאים לעשות פעילות גופנית וכאלו שאינן גופניות, מטרת המועדונים העיקרית היא שהקשישים לא יישארו בבתיהם ללא כל תעסוקה. קשישים וקשישות המרותקים לכיסא גלגלים, או קשישים שאין להם יכולת לבא בכוחות עצמם, מוסעים על ידי מערך הרכבים של העמותה. במסגרת המועדון נערכים במקום הרצאות ושיעורי תורה, מסיבות חג, פעילות גופנית מותאמת, וקורסים לאומנות ומלאכות יד לנשים. אנשי העמותה מבקרים ילדים המאושפזים בבתי חולים שונים ברחבי העיר ירושלים, בבית החולים שערי צדק, ביקור חולים ובבית החולים הדסה עין כרם, ומחלקים להם מיני מתיקה. לעיתים נעשים מופעי בידור תוך כדי השתתפות בדרנים וליצנים מטעם העמותה. העמותה מסייעת למוגבלים בניידות הנזקקים לנסיעה לביקור רופא, לצילום הרנטגן, ואף לצרכים אישיים. רכבי הרפואה מתואמים לנזקק, ובעלי ציוד נדרש לכל חולה. משען לחולה, באתר "גיידסטאר ישראל"
רביו

רֶבְיוּ היא סוגה של מחזות זמר קלילים, המשלבים קטעים קצרים של תיאטרון, מחול ומערכונים סאטיריים על אנשי התקופה מתחום האקטואליה או הספרות. משמעות המילה "רביו" (Revue) בצרפתית היא "לראות שוב", עיסוק מחודש בנושא מסוים. ז'אנר הרביו צמח בפריז בסוף המאה ה-19 מתוך מופעי קברט (בלה שא נואר, פולי ברז'ר, מולן רוז'), והגיע לשיאו בעולם בשנות העשרים של המאה ה-20. קברט גרמני הוא סוג של רביו שזכה לפופולריות בתקופה זו. רביו מוגדר בדרך כלל כתיאטרון הממזג מספר סוגות תיאטרליות לתוך קורפוס בידור יחיד. הוא מבוסס בעיקרו על סגנון ההופעות שזמרים נודדים נהגו להעלות בימי הביניים – ומשם נלקח השימוש בקוד לבוש מסוים, ובנוסף הוא מבוסס על פארודיות ספרותיות – ומשם נלקחה הסאטירה. מדיה וקבצים בנושא רביו בוויקישיתוף רביו, באתר אנציקלופדיה בריטניקה (באנגלית) ערך זה הוא קצרמר בנושא תרבות. אתם מוזמנים לתרום לוויקיפדיה ולהרחיב אותו.
Thugz Mansion

Thugz Mansion הוא שיר של הראפר האמריקאי, טופאק שאקור שיצא לאור כסינגל הראשון מתוך אלבום הסטודיו החמישי שלאחר מותו של שאקור, Better Dayz. לשיר שתי גרסאות פופולריות שראו אור באלבום בשנת 2002. הגרסה הראשונה בנויה סביב גיטרה אקוסטית ומשתתפים בה הראפר נאז והזמר J. Phoenix. השיר נמצא גם באלבום הלהיטים הגדולים של שאקור משנת 2007, Best of 2Pac. הרמיקס הרשמי לגרסה האקוסטית של השיר נקרא Outlawz Remix, ומלבד נאס וג'יי פוניקס משתתף בו גם הראפר יאנג נובל מחבורת האאוטלוז. ברמיקס השני לשיר, 7" Remix, שנכלל בדיסק השני באלבום הכפול, מופיע הזמר אנטוני המילטון. Thugz Mansion הוא השיר היחידי באלבום Better Dayz שיש לו קליפ (לגרסה האקוסטית). השיר הגיע בשיאו למקום ה-19 במצעד הבילבורד הוט 100 וזכה להצלחה באירופה. הגרסה האקוסטית לשיר מופיעה גם באלבומו של נאס, God's Son, כשהפסקה השנייה של שאקור בשיר מתחלפת בפסקה שונה של נאס. Thugz Mansion (בתרגום חופשי: אחוזת הבריונים) הייתה תיאורו של שאקור לגן עדן. הוא אחד השירים המופנמים והרוחניים ביותר של טופאק, כשהוא מדבר על כיצד ינוח על משכבו בשלום, וכי בסופו של דבר הוא ימצא אושר כשהוא במקום שבו כל הכאבים והצרות בחייו באים אל קיצם, וכי הוא רוצה להגיע למקום של שלום אחרי שהוא מת. בשיר שאקור מזכיר גם דמויות שונות הקשורות להיסטוריה האפריקאית-אמריקאית התרבותית (מרווין גיי, בילי הולידיי, ג'קי וילסון, סם קוק, מלקולם אקס, מיילס דייוויס) ואירועים פוליטיים (מותה של לטאשה הארלינס), שהוא האמין כי אלו נמצאים בגן העדן. מידע על היצירה "Thugz Mansion" באתר מיוזיק בריינז מידע על הסינגל "Thugz Mansion" באתר מיוזיק בריינז מידע על היצירה "Thugz Mansion" באתר Discogs סרטון השיר "Thugz Mansion" באתר יוטיוב
אתנוקרטיה

אתנוקרטיה (מיוונית: אתנוס - אתניות, קרטיה - שלטון) היא מונח מתחום הממשל ומדעי החברה הבא לתאר דומיננטיות (או בלעדיות) אתנית בשלטון, כלומר מצב שבו קבוצה אתנית אחת אוחזת ברוב עמדות הכוח השלטוניות או בכולן, ביחס שחורג ממשקלה של אותה קבוצה באוכלוסיית המדינה. תחת משטר אתנוקרטי, קבוצות המיעוט מופלות לרעה באופן עקבי על ידי המדינה ועשויות לסבול דיכוי, רדיפה או הפרות של זכויות האדם או האזרח או זכויות קבוצתיות שלהן. לפי הגאוגרף הפוליטי אורן יפתחאל, באתנוקרטיה השלטון מכונן על ידי, ולמען, קבוצה אתנית דומיננטית מובחנת המתגוררת בשטחי המדינה, אך גם מחוצה להם. שלטון זה אינו דמוקרטי, אך גם אינו משטר סמכותני או עריצי; בהיותו מושתת על "היגיון אתני", שלטון זה מחזק, או יוצר רבדים, של זהויות אתניות על בסיסים לאומיים ומעמדיים, וממעיט בחשיבות האזרחות הטריטוריאלית. למרות סממנים דמוקרטיים, שיוך אתני (ולא אזרחות טריטוריאלית) משמש פקטור עיקרי בחלוקת משאבי המדינה. מתקיים מתח אתני-אזרחני ניכר ועירוב בין מושגים ועקרונות אתניים ואזרחיים. גבולות המדינה והקהילה האתנית מעורפלים. הקבוצה האתנית ה"מייסדת" מנכסת את השלטון לצרכיה וקובעת את רוב אופייה של המדיניות הציבורית. העיקרון האתני הריבודי מתקיים בשתי רמות עיקריות: לאומי-אתני, ומעמדי-אתני בתוך כל אחד מהלאומים. האתנוקרטיה שונה ממשטר עריצי, ומדמוקרטיה של "עם אדונים"; בהעניקה זכויות פוליטיות ואזרחיות משמעותיות (גם אם חלקיות) למיעוטים האתניים בתוכה. ערך מורחב – אתנוקרטיה בישראל המונח "אתנוקרטיה" הוטבע בשיח הישראלי על ידי החוקר אורן יפתחאל שבא לבקר את המונח "דמוקרטיה אתנית" של הסוציולוג הפוליטי סמי סמוחה. לפי יפתחאל, בישראל נהוגות בידי המשטר פרקטיקות אתנוקרטיות, בהן הבחנה בחוק בין אזרחים על בסיס לאומיותם האתנית והפליה רחבה של אזרחים ערבים. הבחנה זו אינה ההבחנה המקובלת לגבי ישראל, אך היא פופולרית בקרב אסכולות מסוימות. שלטון המיעוט אפרטהייד אורן יפתחאל, "אתנוקרטיה, גאוגרפיה ודמוקרטיה: הערות על הפוליטיקה של ייהוד הארץ", בתוך אלפיים: כתב עת בינלאומי לעיון, הגות וספרות, תל אביב: עם עובד, גיליון 19, עמ' 91. יפתחאל, עמ' 98. יפתחאל, עמ' 58. משה הלינגר, משטרים מדיניים - מבוא. ד"ר משה הלינגר, המחלקה למדעי המדינה, אוניברסיטת בר-אילן, באתר אוניברסיטת בר אילן, דקה 9:15
ברחשים

ברחשים (שם מדעי: Leptoconopinae) הם תת-משפחה של דו-כנפיים קטנים (בין 1–4 מ"מ) המצויים בכל סביבת מחיה לחה או מימית על פני כדור הארץ מלבד הקטבים. במרבית מיני הברחש הנקבה מוצצת דם מפונדקאי, ומינים אחדים הם טפילים אף על חרקים גדולים מהם. ישנם גם סוגי ברחשים שטורפים חרקים קטנים אחרים. לברחשים קִרבה משפחתית גדולה לימשושיים. הפגיות נמצאות תמיד במקומות רטובים, תחת קליפות עצים ובחורים שנוצרו בעצים, בתוך עץ מרקיב ובקומפוסט, כמו גם בשולי נחלים, באזורי בוץ ועל צמחיית מים. רבים מהמינים הניזונים על דם הם מטרדים טרחניים בקרבת אזורים מיושבים של חוף או הר, המהווים בתי גידול עבורם. מינים אחרים, לעומתם, הם מאביקים חשובים של יבולים טרופיים (כמטעי קקאו). המינים העוקצניים עשויים לשמש מעבירי מחלות באמצעות וירוסים, זיהומים חד-תאיים או תולעים טרופיות. עקיצת הברחשית בבני אדם עשויה לגרום חבורות קטנות ממושכות בעור המלוות בגירוד רב. התגובה האלרגית המטרידה מגיעה מחלבונים ברוק של החרק וניתנת לשיכוך על ידי פעולה אנטיהיסטמינית (נוגד-היסטמין). הפרטים הקטנים ביותר במשפחה זו הם כה קטנים עד כי ביכולתם לעבור דרך חורי רשת חרקים אופיינית. אוהלי קמפינג מצוידים לא אחת בהגנת-רשת צפופה למניעת כניסתם. בין המינים שנפוצים בישראל ברחש סִינָי וברחש טורדן. מחוץ להקשר הטקסונומי המדויק, "ברחש" (או יבחוש) משמש בלשון הדיבור מילה כללית לקבוצה גדולה יחסית של דו-כנפיים קטנים המופיעים בנחילים מעופפים ונפוצים בכל העולם. רבים מביניהם נוטלים תפקיד אקולוגי חשוב בהיותם טרף עבור מיני אינסקטיבורים (כצפרדעים), ואינם מזיקים. מדיה וקבצים בנושא ברחשים בוויקישיתוף ברחשים, באתר ITIS (באנגלית) ברחשים, באתר NCBI (באנגלית) בלדד השוחי, איך נוצרים ענני ברחשים, באתר nana10‏, 26 במאי 2005 רועי מנדל, לא כדאי לפהק: מכת ברחשים בתל-אביב, באתר ynet, 17 באפריל 2007
אקסודוס

פירוש המילה אֵ֫קְסוֹדוֹס (מ–έξοδος ביוונית) הוא "יציאה". האם התכוונתם ל... אקסודוס – שמו היווני של ספר שמות, בהתייחס למאורע יציאת מצרים המתואר בו אקסודוס (אוניית מעפילים) (גם "יציאת אירופה תש"ז") – אוניית מעפילים שנשאה אלפי נוסעים ניצולי השואה, בניסיון עלייתם לישראל ביולי 1947 אנדרטת אוניית המעפילים אקסודוס – אנדרטה שנחנכה בשנת 2017 בטרמינל הנוסעים של נמל חיפה אקסודוס (יהדות אתיופיה) – שמונה מבצעים של המוסד וחיל האוויר להעלאת 2,051 יהודים מאתיופיה בשנים 1984–1987, ראו עליית ביתא ישראל תרבות אקסודוס (ספר) – רומן בדיוני מאת ליאון יוריס משנת 1958, המתייחס לאונייה וליציאת העם היהודי לחירות אשר סימלה אקסודוס (סרט) – סרט אמריקאי משנת 1960 המבוסס על הספר "אקסודוס: אודיסיאה של מפקד" (1999) – ספרו של יורם קניוק על האונייה ועל מפקדהּ יוסי הראל, ראו יורם קניוק#ספריו "האיש והאקסודוס" (2011, 2013) – מהדורות מחודשות ל"אקסודוס: אודיסיאה של מפקד" אקסודוס: אלים ומלכים – סרט קולנוע משנת 2014 המבוסס על סיפורו התנ"כי של משה אקסודוס (להקה) – להקת ת'ראש מטאל אמריקאית, פועלת באופן לא רציף משנת 1979 אקסודוס (קומיקס) – נבל-על בחוברות מארוול קומיקס, הופיע לראשונה בשנת 1993 מקומות קרחון אקסודוס – קרחון בהרי דרווין, בארץ אואטס שבאנטארקטיקה עמק אקסודוס – עמק בהרי דרווין, בארץ אואטס שבאנטארקטיקה יציאת מצרים (פירושונים) שלא כמו ההגייה ביוונית, בעברית נוטים להגות אֶקְס֫וֹדוּס, גם בהשפעת Exodus באנגלית.
הודיה (פירושונים)

האם התכוונתם ל... הוֹדָיָה - אמירת תודה, לעיתים בתפילה הודיה - הודאה לבורא ביהדות חג ההודיה – חג אמריקני הודאה – הצהרה בדבר ביצוע עבירה הודי – אדם מהֹדוּ הוֹדִיָּה – מושב בחוף אשקלון הודייה - לול לגידול תרנגולי הודו הודיות – כפר נוער בגליל התחתון הודיה גורדוני – צמח במשפחת ההרדופיים שתיקה כהודיה
חד-מיני

האם התכוונתם ל... הומוסקסואל – שמשיכתו המינית היא לאותו זוויג מונוסקסואליות – שמשיכתו המינית היא לזוויג אחד מסוים נישואים חד-מיניים – נישואים בין בני זוג המשתייכים לאותו מין הורות חד-מינית – הורות הומו-לסבית חינוך חד-מיני – הפרדה בין בנים לבנות בחינוך גונוכוריזם – כאשר מין בטבע הוא או זכר, או נקבה פרח חד-מיני – פרח הנושא איברים נקביים או איברים זכריים בלבד חד-הורי דו-מיני (פירושונים) א-מיניות
טוהר

טֹהַר הוא היעדרם המוחלט של מאפיינים לא-נקיים או לא-מוסריים, או לחלופין עושר של סגולות טובות. האם התכוונתם ל... דרגת טוהר של מתכות יקרות טוהר הגזע – מהפרקטיקות והאידאולוגיות של המשטר הנאצי בגרמניה טוהר הדם – מושג מההיסטוריה של חצי האי האיברי טוהר המחנה – אגודה חרדית לאכיפת הצניעות טוהר המידות – נורמות וכללי התנהגות מחייבים לאדם, בפרט אדם הנושא תפקיד ציבורי טוהר הנשק – מונח באתיקה צבאית זן טהור – זן של אורגניזם שכל הפרטים בו זהים גנטית "טוהר וסכנה" - ספרה של מרי דאגלס מדרשת טהר – מדרשה תורנית לבנות ביישוב יד בנימין טהר שפי – מוזיקאי ישראלי הידוע בשם הבמה טהר. טיהור ניקיון (פירושונים) טומאה וטהרה (פירושונים)
ימין ושמאל

האם התכוונתם ל... ימין ושמאל – שני כיוונים מנוגדים במרחב שמאל וימין בפוליטיקה – מיון של מגמות פוליטיות וחברתיות ל"שמאל" ול"ימין", שהתקבל לאחר המהפכה הצרפתית ימין ושמאל בכלי שיט – מונח בימאות ימין ושמאל בהרלדיקה – הפוכים לכיוונים הרגילים מנקודת מבטו של הצופה הקדמת ימין לשמאל – מידת חסידות לפיה יש להקדים בפעולות יומיומיות שונות את עשיית החלק הימני על השמאלי כיוון תנועה של כלי רכב בכבישים, בצד ימין או שמאל שמאל (פירושונים) ימין (פירושונים)
Jolene

Jolene הוא שיר קאנטרי שנכתב ובוצע על ידי הזמרת דולי פרטון בשנת 1973 והגיע למצעדי הפזמונים ב-1974. השיר נכלל באלבום הנושא אף הוא את השם Jolene. השיר זכה להצלחה גדולה ומגזין המוזיקה רולינג סטון דירג אותו במקום ה-217 ברשימת "500 השירים הגדולים בכל הזמנים". השיר מספר על אישה אשר מתעמתת עם ג'ולין, צעירה יפהפייה אשר מנסה לפתות את בעלה. במהלך השיר היא מתחננת אליה, "בבקשה, אל תיקחי אותו רק בגלל שאת יכולה". לטענת דולי פרטון היא כתבה את השיר לאחר שסברה שפקידה בעלת שיער אדמוני שעבדה בבנק בו התנהל חשבון המשפחה, מפלרטטת עם בעלה והוא, במקביל, מגלה עניין רב מדי בסידור ענייניהם הכספיים באותו בנק. השם ג'ולין נלקח, לטענת פרטון, משם מעריצה ילדה בעלת שיער אדמוני, לה חתמה פרטון בסיום הופעה ושאלה לשמה. השיר הגיע למקום הראשון במצעד שירי הקאנטרי בארצות הברית. כמו כן השיר זכה לעשרות גרסאות כיסוי, בין השאר על ידי אוליביה ניוטון-ג'ון, הווייט סטרייפס, מיילי סיירוס, הליטל ויליס עם הסולנית נורה ג'ונס, וביונסה (בשינוי המילים). מידע על היצירה "Jolene" באתר מיוזיק בריינז גרסאות נוספות ל"Jolene" באתר SecondHandSongs "Gold & Platinum - RIAA". RIAA (באנגלית אמריקאית). נבדק ב-2018-07-29. Roughstock- http://www.roughstock.com, Top 30 Digital Country Singles Sales Chart: February 20, 2019, RoughStock, ‏2019-02-20 www.bpi.co.uk "ifpi.dk | Musikselskaber 2017". IFPI.dk (בדנית). נבדק ב-2018-07-29.
כנסיית מריה הקדושה

בתי תפילה רבים ברחבי העולם הנוצרי קרויים על שמה של מרים, אם ישו, מהם שמעלים על נס את עלייתה השמימה. האם התכוונתם ל... באיטליה: בזיליקת סנטה מריה אין טרסטוורה ברומא בזיליקת סנטה מריה דל פופולו ברומא כנסיית סנטה מריה דל אנימה ברומא סנטה מריה דיי מיראקולי וסנטה מריה אין מונטסאנטו ברומא - צמד כנסיות כנסיית סנטה מריה דלה גרציה במילאנו קתדרלת סנטה מריה דל פיורה בפירנצה בזיליקת סנטה מריה נובלה בפירנצה בזיליקת סנטה מריה דלה סאלוטה בוונציה בזיליקת סנטה מריה גלוריוזה דיי פרארי בוונציה בספרד: כנסיית סנטה מריה דל מאר בברצלונה מנזר סנטה מריה במונטסראט, מוקדש לבתולה ממונטסראט קתדרלת סנטה מריה דה לה סדה בסביליה המנזר המלכותי של סנטה מריה בגואדלופה בירושלים: כנסיית מרים של הגרמנים כנסיית מרים הקדושה של הפרובטיקה (סנטה אנה) קבר מרים בלונדון: כנסיית סנט מרי-לה-בו כנסיית סנט מרי אלדרמנבורי ביורק: מנזר סנט מרי ביורק בגרמניה: כנסיית מריה הקדושה בשטרלזונט כנסיית מריה הקדושה בליבק במלטה: קתדרלת עליית הבתולה בוויקטוריה כנסיית עליית מרים במוסטה בפולין: הבזיליקה הקולגיאטית של עליית הבתולה בקאליש, מוקדשת ליוסף מנצרת כנסיית עליית מרים באנדז'ייובקה במקומות אחרים: קתדרלת העלייה לשמים ומנזר העלייה לשמים במוסקבה, בירת רוסיה קתדרלת מרי הקדושה בסידני שבאוסטרליה כנסיית גבירתנו מרים מציון באקסום שבאתיופיה כנסיית העלייה (פירושונים) כנסיית נוטרדאם (פירושונים) פראואנקירכה (פירושונים) כנסיית הבשורה כנסיית מריה מגדלנה
וידאודיסק

וידאודיסק הוא תקליט שדומה במבנה שלו לאריך-נגן, אך במקום אותות אודיו (מוזיקה), מוקלטים על התקליט אותות וידאו. חברת האלקטרוניקה האמריקנית RCA, עשתה ניסויים ראשוניים להקליט אותות וידאו על תקליט במקום אותות אודיו כבר בשנות ה-50 של המאה ה-20, אולם התוצאות לא היו טובות, והתמונה לא הייתה ברורה. רק כעבור קצת יותר מ־20 שנה של פיתוח, הגיעה חברת RCA בסוף שנות ה-70 לתוצאות הרצויות. בשנת 1981, הציגה חברת RCA לשוק האמריקאי את מערכת ה־SelectaVision שהייתה מכשיר שהקרין את התקליטים בטלוויזיה. התקליטים כללו בעיקר סרטים. המכירות של המערכת היו טובות בהתחלה, אבל ב־1983 חברת RCA נתקלה בקשיים מצד שוק האלקטרוניקה היפני, שהציג את ה־VHS, או קלטות הווידאו המוכרות לכולנו. איכות התמונה של ה־VHS הייתה דומה בדיוק לאיכות התמונה של הווידאודיסק, אבל מכשיר ה־VHS היה יכול גם להקליט תוכניות מהטלוויזיה, דבר שגרם לחיסרון אדיר למערכת ה־SelectaVision של RCA. בנוסף נכנסה לשוק האמריקאי מערכת הלייזרדיסק (שפותחה על ידי חברת פיליפס), שעקרון הפעולה שלה היה דומה לווידאודיסק, רק שבמקום מחט, התקליט נקרא באמצעות קרן לייזר ולכן היה יותר עמיד, ואיכות התמונה הייתה יותר טובה מהווידאודיסק. הדבר גרם ל־RCA להיכנס לקשיים כלכליים, ולא הייתה להם ברירה אלא לבטל את פרויקט הווידאודיסק ב־1984. מדיה וקבצים בנושא וידאודיסק בוויקישיתוף מידע והיסטוריה על מערכת הווידאודיסק של חברת RCA Videodiscs in Education Interactive Videodisc: An Emerging Technology for Educators Delivery of Career Counseling Services: Videodisc & Multimedia Career Interventions וידאודיסק, באתר אנציקלופדיה בריטניקה (באנגלית) ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
מוביל

האם התכוונתם ל... מוֹבִיל - עובד בשירות הובלות ("מוּבינג") מוביל הֶרְכֵּב – מנהיג של קבוצת נגנים טון מוביל – הצליל השביעי בסולם מוזיקלי מוביל טנקים – משאית להובלת ציוד מכני הנדסי אפס מוביל – ייצוג בשיטת ספירה המוביל הארצי – העורק הראשי של מפעל המים הארצי של מדינת ישראל מחלף המוביל – מפגש הכבישים 77 ו-79 המובילים – סיטקום ישראלי מוֹבִּיל: מוביל (אלבמה) – בירת מחוז מוביל באלבמה מוביל (חברת נפט) – תאגיד אנרגיה אמריקני, שהתמזג לתוך אקסון מוביל מובילאיי – חברת אלקטרוניקה ישראלית יו-מוביל – רכב היברידי רוסי מובייל פופמוביל מובילה (פירושונים) מוביליות – ניידוּת (פירושונים)
מובילה

האם התכוונתם ל... משפחת מובילה (Movilă) - שושלת של שליטי נסיכות מולדובה מירון ברנובסקי-מובילה – משליטי נסיכות מולדובה במאה ה-17 פרפטואום מובילה – מכונה היפותטית המפיקה אנרגיה שימושית ושתבצע עבודה יעילה מבלי לצרוך אנרגיה חיצונית, ללא הפסק. פרפטואום מובילה (מוזיקה) – טכניקה במוזיקה הקלאסית החירות מובילה את העם מוביל (פירושונים)
מסגד סלימייה

האם התכוונתם ל... מסגד סלימייה בלפקושה שבקפריסין מסגד סלימייה באדירנה שבטורקיה
משפחת בונייר

משפחת בונייר (Bonnier) היא שושלת שוודית-יהודית ממוצא אשכנזי, שבניה הקימו אימפריית תקשורת והוצאה לאור מהגדולות בסקנדינביה כיום. אבות המשפחה הגיעו לדרזדן מבוהמיה במאה ה-18. במפנה המאה ה-19 היגר גרהרד בונייר לדנמרק ושם החל לעסוק במסחר בספרים. שלושת בניו הצפינו לשוודיה. העסק המשפחתי, קבוצת בונייר בע"מ (אנ'), שבסיסו בסטוקהולם, נוסד בקופנהגן ב-1804 ומצוי היום בבעלותם ובניהולם של ילדיהם של האחים תור ואוֹקֶה בונייר, שהם דור חמישי לצאצאי גרהרד בונייר. הדמות המוקדמת ביותר הידועה מבין אבות השושלת היא סוחר הבדים יעקב שי (Schye; נ' 1674) מהעיירה היהודית זובורטן שבגבול צ'כיה-גרמניה. בנו, התכשיטן לבל שי (Schie; ‏1790-1718), הוליד ב-1745 את לבל סלומון הירשל (Hirschel), שהיה סוחר מטבעות. בנו, גוטקינד, נולד בשנת 1778, ובהיותו בן 23 התיישב בקופנהגן ושינה את שמו לגרהרד בונייר – שם משפחה שאפשר שהוא גרסה צרפתית של השם הגרמני גוטקינד ("אדם טוב") או לחלופין הושאל משמו של אציל צרפתי מתקופת המהפכה, הדיפלומט אנטואן בונייה ד'אלקו (Bonnier d'Alco), שנרצח בידי הוסרים. בבירת דנמרק פתח בונייר ספריית השאלה וחנות, ואף הוצאת ספרים קטנה; וכמו כן פרסם את ספרו הראשון, שעסק בסיפורי פשיעה. בנו הבכור, אדולף (1867-1806), הגיע לגטבורג ב-1827 במטרה לנסות ולהרחיב את החברה המשפחתית, ובחלוף שנה פתח ספרייה בעיר. כמה שנים מאוחר יותר הוקם גם עסק דומה בסטוקהולם. ב-1834 ייסד אדולף בונייר הוצאה לאור ושני אחיו הצעירים, דויד-פליקס (1881-1822) ואלברט (1900-1820), עברו לסטוקהולם כדי לסייע שם. גרהרד בונייר מת בדנמרק ב-1862. לאורך השנים היו בני ובנות משפחת בונייר בעמדות חשובות בתחומי העיתונות, ההשכלה והפוליטיקה בשוודיה, וקונצרן בונייר חולש בין היתר על נתחים מתעשיית הקולנוע המקומית כמו גם על היומון המוביל חדשות היום. מספר רב של נכסים במזרח האמיד של סטוקהולם שייכים או נקשרים עם בני המשפחה השונים. מהם ניתן למנות את וילה בונייר, בתכנון ראגנאר אסטברג (אנ') (בית עיריית סטוקהולם (אנ'); בניין המוזיאון היהודי בסטוקהולם בראשיתו) ששימשה כביתם של אוקה ואווה בונייר וכיום משמשת את הממשל ומהווה אחד משורה של בתים ייצוגיים, "הפונדק הצרפתי" ו"מנילה תחתית" (מִשכן אוסף האמנות המשפחתי), וכן "בית בונייר" במרכז העיר שאותו מאכלסים אחדים מהמגזינים של הקונגלומרט המשפחתי ולצדו חלל גדול לתצוגות אמנות עכשווית.
Stand by Your Man

Stand by Your Man (מאנגלית: עמדי לצד הגבר שלך) הוא שיר קאנטרי של הזמרת תמי ויינט משנת 1968. השיר נכתב על ידי ויינט ועל ידי המפיק בילי שריל. השיר זכה להצלחה גדולה וניצב במשך שלושה שבועות בראש המצעד של שירי הקאנטרי בארצות הברית. עד היום נחשב השיר לאחד מהשירים הקלאסיים של מוזיקת הקאנטרי ונעשו לו עשרות גרסאות כיסוי. השיר הפך את הזמרת תמי ויינט מזמרת בעלת הצלחה בינונית בסצנת הקאנטרי לכוכבת מפורסמת בארצות הברית. השיר קורא לנשים, "לתת את כל האהבה רק לגבר אחד", ו"שאם את אוהבת אותו, עליך לסלוח לו, גם אם קשה לך להבין אותו ... מפני שאחרי הכל הוא רק גבר". פמיניסטיות התייחסו לתוכן השיר בלעג, אולם ויינט הגנה עליו נחרצות וטענה כי השיר לא מציע לנשים לבטל את עצמן לעומת הגברים, אלא טוען שעל אשה להתעלם מהפגמים והחסרונות של הגבר שהיא באמת אוהבת. בתוכנית הבידור "עמק הנהר האדום", שהופקה ב-1981 על ידי רשות השידור ועסקה במוזיקת הקאנטרי, ביצעה הזמרת הישראלית ריקי גל גרסה עברית של השיר, למילים של אהוד מנור, הנקראת "רק לצידו". מידע על היצירה "Stand by Your Man" באתר מיוזיק בריינז גרסאות נוספות ל"Stand by Your Man" באתר SecondHandSongs Stand by Your Man, סרטון באתר יוטיוב מילות השיר "רק לצידו", באתר שירונט ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
קאליש (פירושונים)

קאליש היא עיר עתיקה בפולין, שמשמה נגזר שמם של אישים רבים. האם התכוונתם ל... חוזה קאליש – אמנה שנחתמה בין פרוסיה ורוסיה במסגרת הקואליציה האנטי-צרפתית כתב הזכויות של קאליש – מגילת זכויות שהוענקה ליהודי פולין קאלוש – עיירה באוקראינה, באזור ההיסטורי מזרח גליציה. כונתה בפי היהודים קאליש. שושלת קאליש – שושלת חסידית שפעלה בעיר קאלוש. אישים איטה קאליש – סופרת ואשת רוח ישראלית (נכדתו של שמחה בונים קאליש) אליהו מקאליש – רב קלישר, צבי הירש – רב, ממבשרי הציונות דודי קאליש – מוזיקאי ישראלי עינת קליש רותם – ראשת עיריית חיפה הנבחרת שלמה קאליש – מגדולי מלחיני חסידות בעלז. אחיו של דודי. שלמה קליש – איש עסקים ישראלי איינשטיין קליש – כדורגלן מכבי יפו ונבחרת ישראל בכדורגל שושלת אדמו"רי חסידות וורקא רבי יצחק קאליש – מייסד חסידות וורקא רבי יוסף קאליש – האדמו"ר השלישי מאמשינוב רבי יוסף קאליש (השני) – האדמו"ר מאמשינוב בארצות הברית, בנו של רבי יצחק רבי יוסף צבי קאליש – רבה של בני ברק, בנו של רבי שמעון מסקרנביץ רבי יצחק קאליש (אמשינוב) – האדמו"ר מאמשינוב בארצות הברית רבי יעקב דוד קאליש – מייסד חסידות אמשינוב, בנו של יצחק קאליש רבי יעקב דוד קאליש (השני) – האדמו"ר הרביעי מאמשינוב, נינו של הראשון רבי ירחמיאל יהודה מאיר קאליש – האדמו"ר מאמשינוב בארץ ישראל רבי ירמיה קאליש – האדמו"ר מאופולה, בנו של רבי יעקב דוד הראשון מאמשינוב רבי מנחם קאליש – האדמו"ר השני מאמשינוב רבי מנחם קאליש (השני) – האדמו"ר מאמשינוב בארצות הברית, נכדו של רבי יצחק רבי מרדכי מנחם מנדל קאליש – "האדמו"ר השותק", בנו של יצחק קאליש רבי שמחה בונים קאליש – מאדמו"רי חסידות וורקא, בנו של מנחם מנדל קאליש רבי שמעון קאליש – האדמו"ר מסקרנביץ, בנו של מנחם מנדל קאליש רבי שמעון שלום קאליש – האדמו"ר מאמשינוב באוטבוצק, אחיו של רבי יוסף הראשון מאמשינוב. אחרי השואה כיהן בארצות הברית
תהום

תהום היא מקום עמוק ורחב מאוד, גאוגרפי או מטפורי. האם התכוונתם ל... תהום מריאנה – הנקודה העמוקה ביותר בקרום כדור הארץ תהום צ'לנג'ר – הנקודה הימית העמוקה ביותר בעולם תהום סיגסבי – הנקודה העמוקה במפרץ מקסיקו תהום ליטקה – שקע ימי באוקיינוס הארקטי תהום מילווקי – הנקודה העמוקה ביותר באוקיינוס האטלנטי סלע תהום – סוג של סלע יסוד מי תהום – מים הנמצאים בחלל שתחת פני האדמה תהום (יהדות) – המקום העמוק ביותר ביקום, לפי תפיסת היהדות טומאת התהום – מושג בדיני טומאה וטהרה על פי התהום – רומן מאת שלום אש תהום הבדידות – רומן מאת רדקליף הול מצולות – סרט בבימויו של ג'יימס קמרון קניון (גאולוגיה) בור (פירושונים)
האי רוזוולט

איים בשם Roosevelt Island שוכנים במספר מקומות. האם התכוונתם ל... רוזוולט (אנטארקטיקה) – אי באנטארקטיקה תאודור רוזוולט (אי) – אי ואנדרטה לאומית בוושינגטון די. סי. רוזוולט (ניו יורק) – אי באיסט ריבר, מנהטן ניו יורק סיטי רוזוולט (פירושונים)